CELEX: 62009TN0452
Language: el
Date: 2009-11-11 00:00:00
Title: Υπόθεση T-452/09 P: Αναίρεση που άσκησε στις 11 Νοεμβρίου 2009 ο Eckehard Rosenbaum κατά της αποφάσεως που εξέδωσε το Δικαστήριο Δημόσιας Διοίκησης στις 10 Σεπτεμβρίου 2009 στην υπόθεση F-9/08, Eckehard Rosenbaum κατά Επιτροπής

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/35
            
         Αναίρεση που άσκησε στις 11 Νοεμβρίου 2009 ο Eckehard Rosenbaum κατά της αποφάσεως που εξέδωσε το Δικαστήριο Δημόσιας Διοίκησης στις 10 Σεπτεμβρίου 2009 στην υπόθεση F-9/08, Eckehard Rosenbaum κατά Επιτροπής
   (Υπόθεση T-452/09 P)
   2010/C 11/65
   Γλώσσα διαδικασίας: η γερμανική
   
      Διάδικοι
   
   
      Αναιρεσείων: Eckehard Rosenbaum (Βόννη, Γερμανία, εκπρόσωπος: H.-J. Rüber, δικηγόρος)
   
      Αντίδικοι κατ’ αναίρεση: Επιτροπή των Ευρωπαϊκών Κοινοτήτων και Συμβούλιο της Ευρωπαϊκής Ένωσης
   
      Αιτήματα του αναιρεσείοντος
   
   Ο αναιρεσείων ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 10ης Σεπτεμβρίου 2009 στην υπόθεση T-30/05, Rosenbaum κατά Επιτροπής,
            
         
               —
            
            
               να ακυρώσει την απόφαση της Επιτροπής περί κατατάξεως της 13ης Φεβρουαρίου 2007,
            
         
               —
            
            
               να υποχρεώσει την Επιτροπή να κατατάξει τον προσφεύγοντα χωρίς διακρίσεις και σε αντιστοιχία με την επαγγελματική του πείρα, καθώς επίσης να λάβει τα επιμέρους αναγκαία μέτρα που συνεπάγεται η εκτέλεση της αποφάσεως,
            
         
               —
            
            
               να καταδικάσει την Επιτροπή στο σύνολο των δικαστικών εξόδων
            
         
      Λόγοι αναιρέσεως και κύρια επιχειρήματα
   
   Η αίτηση αναιρέσεως βάλλει κατά της αποφάσεως του Δικαστηρίου Δημόσιας Διοίκησης της 10ης Σεπτεμβρίου 2009, στην υπόθεση F-9/08, Rosenbaum κατά Επιτροπής, με την οποία απορρίφθηκε η ασκηθείσα από τον προσφεύγοντα προσφυγή.
   Προς στήριξη της αιτήσεώς του αναιρέσεως, ο αναιρεσείων ισχυρίζεται, πρωτίστως, ότι το Δικαστήριο Δημόσιας Διοίκησης εξέτασε ανεπαρκώς τον πρώτο λόγο ακυρώσεως. Επιπλέον, ο αναιρεσείων προσάπτει στο Δικαστήριο Δημόσιας Διοίκησης ότι, απορρίπτοντας τους τρεις λοιπούς λόγους ακυρώσεως, υπέπεσε σε πλάνη περί το δίκαιο, καθότι, σε αντίθεση με τη γνώμη του επιληφθέντος δικαστηρίου, οι λόγοι αυτοί είναι ικανοί να επιφέρουν την ακυρότητα των προσβαλλόμενων μέτρων. Τέλος, ο αναιρεσείων ισχυρίζεται ότι η έλλειψη αξιόπιστης διαδικασίας επιλογής ασκεί επιρροή στη νομιμότητα της προσβαλλόμενης αποφάσεως και ότι η απόρριψη των προσκομισθέντων σχετικών αποδεικτικών στοιχείων είναι, ως εκ τούτου, παράνομη.